**מעורבות חברתית קהילתית בקריית חינוך "דרור"**

1. ***רציונאל :***

אחת ממטרות החינוך לפי חוק החינוך הממלכתי היא : "לטפח מעורבות בחיי החברה הישראלית, נכונות לקבל תפקידים ולמלאם מתוך מסירות ואחריות, רצון לעזרה הדדית, תרומה לקהילה, התנדבות וחתירה לצדק חברתי במדינת ישראל".

תכנית "התפתחות אישית ומעורבות חברתית קהילתית" פותחה במשרד החינוך, בכדי ליישם מטרה זו בפועל.

תכנית זו נועדה לטפח את התלמיד להיות בוגר בעל תחושת ערך ומשמעות, בעל יכולת לניהול עצמי בשיקול דעת, בעל ערכים, המסוגל לתפקד כהלכה בסביבתו החברתית והמרגיש שייכות ואחריות לקהילה, לחברה ולמדינה .

**עקרונות תכנית זו תואמים את החזון הבית ספרי של קריית חינוך "דרור".**

החזון שם דגש על ערכים של אהבת הארץ ואחריות סביבתית, קבלת השונות בין יחידים לקבוצה, מעורבות חברתית ובניית חברה שערבות הדדית היא נר לרגליה.

תכנית המעורבות החברתית ב"קריית חינוך דרור" בחטיבה עליונה, מהווה חלק מתוך מסע הזהות של תלמידי בית הספר, אשר נדרשים לבחון את זהותם כישראלים, יהודים ואזרחים במדינה ולתת לזהות זו גם ביטויים בעשיה חברתית.

תכנית זו עוברת כחוט השני בין השכבות השונות בהתאם לציר השכבתי.

תכנית המעורבות, כפי שבאה לידי ביטוי ב"דרור", תעודד לשיח ערכי בנושאים כגון כבוד האדם, מימוש עצמי, צדק חברתי, סולידריות ואחריות חברתית ואזרחית ותעגן ערכים אלו בעזרת מקורות מהתרבות היהודית, הישראלית והאוניברסאלית. התלמידים יבררו עם עצמם את חזקותיהם, חולשותיהם, את יכולתם לתת מעצמם לזולתם, יבדקו היכן הם יכולים לתרום ולהיתרם וכיצד יכולים לממש את עצמם במסגרת מעורבות חברתית.

***מטרות התכנית***

1. לעורר בתלמידים **מוטיבציה למעורבות ולאחריות חברתית**, קהילתית ואזרחית פעילה לאחר בירור והתבוננות פנימית בסולם הערכים שלהם.
2. להביא את התלמידים **למיצוי אישי וצמיחה אישית** בהקשר של עשייה חברתית.
3. לסייע לתלמידים ולקבוצה בבניית זהותם החברתית והתרבותית על מנת לקדם **תחושת ערך עצמי ושייכות** ומחויבות לקהילה, לחברה ולמדינה.
4. ***תבנית העבודה חלוקה לפי שכבות:***

בהתאם לצירים השכבתיים, כל שכבה תעבור שיעור פתיחה לנושא העוסק בערכים הנלווים לתכנית. שיעור זה יהווה הכנה לבחירת מקום התנדבות, שיהיה תואם לערכים, לחזקות, לרצונות ולתפיסת העולם של התלמידים. רעיון זה מיישם את הכתוב בחזון: "***... אנו מציבים במוקד הוויתנו את האדם כיחיד אוטונומי, בעל אישיות, צרכים וכישורים ייחודיים..."***

מערכי שיעור אלו יהיו ספיראלים.

כל שכבה תקבל חוברת מערכי שיעור אשר ילוו את הפעילות לאורך השנה.

|  |  |  |
| --- | --- | --- |
| **שכבת י'** | אני והמדינהדגש על מעורבות חברתית אישית (60/9 שעות) | \*מערך סולם ערכים- בניית סולם ערכים אישי, דגש על ערך המעורבות החברתית. \*חוברת מערכים בנושא התפתחות אישית ומעורבות חברתית |
| **שכבת י"א** | אני והחברה הישראלית דגש על מעורבות חברתית מאוזן בין אישי וקבוצתי (30/21 שעות) | \*מערך בנושא הפערים החברתיים כלכליים במדינת ישראל/צדק חברתי \*חוברת מערכים בנושא התפתחות אישית ומעורבות חברתית |
| **שכבת י"ב** | אני ביחס לעבר ולעתידדגש על מעורבות קבוצתית. (המסע לפולין כבסיס ליוזמה קבוצתית) (24 שעות קבוצתיות) | \* מערך בנושא מעורבות חברתית בהקשר של ניצולי השואה וכיצד משמרים את הזיכרון והמורשת שלהם.\*חוברת מערכים בנושא התפתחות אישית ומעורבות חברתית |

1. ***פירוט התכנית הלכה למעשה :***

תכנית המעורבות החברתית, כפי שבאה לידי ביטוי ב"דרור", מכילה בתוכה **הן** את מסגרת השעות, הפעילויות וההכנה של משרד החינוך **והן** את שילוב הצירים השכבתיים, הדיסיפלינות השונות, האירועים החברתיים וכל זאת בהלימה עם החזון הבית ספרי.

|  |  |  |  |
| --- | --- | --- | --- |
|  | **כיתה י'****אני והמדינה**  | **כיתה י"א****אני והחברה** | **כיתה י"ב****אני ביחס לעבר ולעתיד** |
| **מימד עיוני** | 15 שעות | 9 שעות | 4 שעות |
| שיעורי חינוך בכיתה, ימי חשיפה, ימי מוקד, סמינרים ערכים, מושגי יסוד, מיומנויות והעשרה | \*שעות חינוך.\*יום מוקד לזירות התנדבות.\* "להיות אזרח" תכנית של מנהל חברה ונוער (קישור מצורף בהמשך)\*הרצאה - "זה הילד שלי, והוא אוטיסט” –חגית רון ־ רבינוביץ’.\* מפגש עם משה טבשי שחקן נברת ישראל בכדורסל נכים\*מטלת ביצוע באזרחות\*אירוע סיום | \* שעות חינוך.\*הצגה – "לא על הלחם לבדו "\*הרצאה בנושא שפת הסימנים\*אירוע סיום\* סיור בת"א בנושא צדק חברתי ובנוסף סדנת הכנה וסדנת סיכום | \* שעות חינוך\* מפגש עם ניצול שואה\*הרצאה אורלי וגיא בנושא\* |
| **מימד מעשי** |  |  |  |
| **התנסות מעשית אישית** | 60 שעות זמן תלמיד | 30 שעות זמן תלמיד | **/** |
| **התנסות מעשית קבוצתית** ("פרויקט (" התנסות ביזמות חברתית שבמסגרתה התלמידים מגלים מעורבות, מזהים צרכים חברתיים בקהילה ובחברה ונותנים להם מענה | 9 שעות זמן קבוצתי\*התנדבות בפורים\* פרויקט כיתתי לבחירה בתחומי בית הספר  | 21 שעות זמן תלמיד\*התנדבות במסגרת מסע ישראלי\*התנדבות בפורים \* פרויקט כיתתי לבחירה בדרום תל אביב ומועדוניות בסיכון. | 26 שעות זמן קבוצתי\* פרויקט כיתתי לבחירה בקהילה –המשך למסע לפולין : פעילות עם ניצולי שואה/ תיעוד והנצחה, קבלת שבת במעון לניצולי שואה, ראש השנה וליל הסדר אירוע עם ניצולי השואה |

**הערות/תוספות/נספחים:**

* **להוסיף דוגמא למערכי השיעור : ערכים – סולם (יוסי לבנון), ערך מעורבות חברתית (אוהד), צדק חברתי (המעורר) ולחשוב על מערך ניצולי שואה.**
* **חוברת "להיות אזרח":**

[**http://cms.education.gov.il/EducationCMS/Units/Noar/KatalogPirsumim/LechiothBechevraDemocratith/ezrach.htm**](http://cms.education.gov.il/EducationCMS/Units/Noar/KatalogPirsumim/LechiothBechevraDemocratith/ezrach.htm)

* **טיול שנתי י"ב אולי לשלב משהו בנושא הבחירה וניצולי שואה**
* **שכבת י"ב מעבירה סדנאות ביום השואה לשכבת ט' ושכבת י'**
* **כל שכבה לוקחת על עצמה יום-שבוע : יום האיידס, כרטיס א"די, התרמת דם,**